copie van eender abolicien van bartel vanderheiden
kaerle etc allen den ghenen die dese onse briefve zullen zien saluyt
*1 dat wy hebben ontfangen die oetmoedige supplicatie van bartel
vander heyden inhoudende hoe dat in sekere sake hangende in onsen
rade geordineert in brabant tusschen janne van ratingen impetrant
ende den suppliant gedaichde dieselve suppliant bescreven is geweest
te compareren in persoone voir commissaryse vanden voirs. onsen
rade om hem sekere interrogatien gegeven te wordden welcke
achtervolgende is die suppl gecompareert voir commissarisen daer?
toe gecommittert te wetene onse lieve ende getrouwe meesteren franchen ?
vander hulst ende meesteren adolve vander noot beyde raiden
ordinaris vanden voirs. onsen rade / nae desen heeft onse procureur
vanden voirs rade den suppliant doen dagen voir den voirs. onsen
rade ende geobtineert twee deffaulten in meyningen gelyc men ver$$?
de suppliant aen te sprekene van zekeren eenige pretensen injurien
oft irreverentien die hy suppliant tegen ons geseit oft gedaen
soude hebben inden persoon vanden voirs. meesteren francken
wesende commissaris als dat hebbende deselve suppliant vele
hiffige woirden tegen eenen heeren roelof de vrieze ende anderen?
zyn partie dair tegewoirdich wesende die voirs. meester fancken
soude den suppliant hebben bevolen te zwygen zeggende in
effecte *2 hy soude hem doen zwygen ende gevangen doen stellen
dair op de suppliant soude hebben geantwordt effectivelic ic zien
wel ghy syt partie ghy doet my gewalt ende onrecht leggende
zyn handt op zyn mes oft hy dat hadde willen vuttrecken ende
totten voirs. meester francken geseecht soude hebben ic en pas?
op u nyet ic schyt op u oft desgelycke $ dwelck al mocht dair af
blycken sonder twyfel die suppliant nyet geseeght noch gedaen
en soude hebben noch oic oyt en hadde gehadt irreverentien
van ons te sprekene oft te doene mair alleene consideracie
ende gedachte hebbende opten persoon vanden voirs. meester francken
niettemin hoe tselve gbeurt zy/ beduchtende rigeur van iusticie
nyet en soude die suppliant niet dorren comparezen in onsen voirs. rade noch
oic blyven oft converseren binnen desen onsen landen ten waere
by onser gracien ende genade ende dat hem by ons verleent wordde
onse oepenen brieven van abolicien / ons om die selve zeere
oitmoedelic biddende soe eest dat wy desen aengesien
geneicht wesende ter beden vanden suppliant ende ierst hier
op gehadt dadvies van onsen lieven en getruwen die cancellier
*3 ende luden van onsen voirs. rade georsineert in brabant de
selven suppliant inden gevalle als boven hebben geaboleert
vergeven ende quytgeschonden aboleren ende schelden quyte
vut zunderlinger gracien mits desen onsen briefve die iniurierende
woirdden boven geruert ende tghene des de voirs suppliant ter
causen vanden voirs woirden oft iniurie mit dair af dependeert
mach hebben misseeght tegen ons oft den persoon van den voirs.
commissaris meesteren franchoise mit alle offence corporele
criminele ende civile daer hy ter cause van dien mach inne
verballen? zijn oft tegen ons ende der iusticieren misdaen ende
mesbruyct hebben / ende hebben hem dien aengaende gerestitueert
tot zynen goeden name fame ende alle zyne goederen onverbuert
zynde ende indien hy eenige heeft in aller voegen ende gelyc hy
ware voir die toecompst / vanden selven woirden/ imponerende
hierop een eeuwich geswych silencie onsen voirs. procureur general
ende allen anderen dien dat sal mogen aengaen doende oick
aff te nyenwte ende abolerende sulcken daichssele / procedueren
ende continuacien als die voirs. onse procureur tegen den selven
suppliant van onsen wegen ter cause van desen in onsen voirs.
rade alreede begonst gedaen en geobtineert heeft in wat
staten die oic zyn behoudelic dat die suppliant by redenen ter causen
van den selven woirden sal gehouden zyn te bidden vergeffenisse
onser voirs. rade in brabant ende te doene satisfactie der
partien geinteresseerde indien die nyet gedaen en zy ende
dat cunlyck alleenlick ende dat insgely$ die suppliant
sal sculdich zyn te betalene die redelicke costen van iusticien
in deser saken gedaen oft te doene ter moderacien ende taxacien
van onsen voirs rade die wy daertoe committeren / ontbieden
dair om ende bevelen den voirs. onsen cancellier ende luden van
onsen voirs. rade dat geroepen die ghene die hier by behoeren
geroepen te zyne zy procederen wel ende getrouwelic totten
interinemente ende verificacien van desen ende totter moderatien
ende taxacien vanden voirs. costen ende dat gedaen ende die
voirs. costen getaxeert ende betaelt zynde in handen vanden
ghenen dair dat behoert / zy ende alle andere onse officieren
dieneren ende ondersaten / den suppliant van deser onser gracien
abolicien ende quytscheldinge doen laten ende gedoogen peyselic
vredelyc ende volcomelic genyeten ende gebruycken sonder hem
te doene oft laten geschieden hier tegen nu oft namaels
eenigen hinder stoot oft letssel ter contrarien want alsoe
gelieft ende des torconden hebben wy den zegel vanden
welcken die keyser onse heere en grootgrootvader ende wy gebruyct
hebben duerende den tyde van onser minotiteit hier aen doen
hangen gegeven in onser stadt van bruessele opten xi dach
van aprile int jaer ons heeren duysent vyfhondert ende zesthiene
voir paesschen ende van onser rycke ije alene stont gescreven
boven opte plycke byden coninck in zijnen rade
ende geteykent h de hane
xxx handtekening